Polițiștii din Constanța spun că, din primele date, un autoturism marca Matiz, înmatriculat în județul Bacău se deplasa dinspre Giurgeni către Hârșova. La volan se afla un un bărbat, de 84 de ani, care a pierdut controlul autovehiculului către stânga și a pătruns într-o parcare, unde a acroșat un minor de 16 ani, care se afla cu tatăl său lângă un alt autovehicul oprit.

În urma accidentului rutier a rezultat decesul minorului.

Conducătorul auto este rănit, are traumatism cranio-cerebral, dar este conștient.

Polițiștii efectuează cercetări la fața locului cu privire la stabilirea împrejurărilor concrete în care s a produs accidentul.”, au spus reprezentanții poliției.

La eveniment au intervenit echipaje ale ISU Dobrogea, ale Ambulanței Constanța, ale Poliției, dar și un elicopter SMURD.